# data[].attributes.headline
Opskrift den reflekterende artikel kort og godt

# data[].attributes.subject
Opskrift den reflekterende artikel kort og godt

# data[].attributes.body
Forfængelig og forgængelig

# data[].attributes.body
Skriv en reflekterende artikel, hvor du undersøger fænomenet forfængelighed.  I din artikel skal du inddrage Katrine Marie Guldagers overvejelser i Forfængelig og forgængelig (fra tidsskriftet Spring, 1996)

I din undersøgelse skal du særligt fokusere på:

At reflektere over forfængelighed og dets betydning for mennesker. Inddrag en eller flere af de vinkler på emnet, der anlægges i Forfængelig og forgængelig.  Du kan fx komme ind på, hvordan forfængelighed hænger sammen med forgængelighed; hvordan forfængelighed har ændret sig gennem tid; hvorfor vi overhovedet er forfængelige; om vi er mere forfængelige i dag end man var i "gamle dage"; om man er mere forfængelig i nogle dele af verden end i andre; hvilken rolle forfængelighed spiller for henholdvis mænd og kvinder;

At inddrage enten Helen Chadwicks billede Vanity (1986) og/eller David Baillys billede Vanitas (1651) som eksempel på forfængelighed  som  kunstnerisk motiv.
Du må gerne inddrage flere eksempler, fx fra musikkens eller malerkunstens verden (som eksempler og til inspiration: Thomas Kingo: Keed af verden, og kier ad Himmelen" (1681)
https://kalliope.org/da/text/kingo1681a2

At skrive dialogisk og reflekterende med en personlig stemme, der forholder sig til både emnet og til din egen tanke- og skriveproces

Omfang af din artikel: to-tre normalsider a 2400 enheder (antal anslag inklusive mellemrum)

Psst... Husk at:
Fokusere på genrens vekslen mellem det konkrete, billedskabende niveau (eksempler m.m.) og det abstrakte niveau (dine refleksioner m.m.). Husk endvidere at skabe en tydelig rød tråd – f.eks. via de konkrete eksempler – og udforsk i den forbindelse den kreative side af sproget.
Vise, at du med dansk på A-niveau i snart tre år er bevidst om din personlige stemme; at du ved, hvordan sproget virker, hvilket du viser ved at anvende sproglige
og retoriske virkemidler, som inspirerer modtageren til at undre sig sammen med dig...